
РЕПУБЛИКА БЪЛГАРИЯ
	Министерство на околната среда и водите
	
Регионална инспекция по околната среда и водите - Плевен
	

РЕШЕНИЕ № ПН 114 - ОС/2026 г.
за преценяване на вероятната степен на значително отрицателно въздействие
На основание чл. 31, ал.7 от Закона за биологичното разнообразие (ЗБР), чл. 18, ал. 1 от Наредба за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредбата за ОС) (обн., ДВ, бр. 73/11.09.2007 г., с вс. изм. и доп.), във връзка с чл. 6а, т.2 от същата и внесено уведомление и допълнителна информация с вх. №АО-1906/01.04.2026 год., вх. №АО-1906-2/06.07.2026 год. и вх. №АО-1906-5/21.07.2026 год. на РИОСВ-Плевен


Р Е Ш И Х:

Съгласувам Горскостопанска програма за ПИ №07260.137.5, ПИ №07260.146.7, ПИ №07260.150.19, землище с. Българене и ПИ №69225.219.1, землище с. Стефаново, общ. Ловеч, обл. Ловеч, попадащи съответно в подотдели 382 ”е1”, 382 ”з1”; 371 ”п”; 373 ”о”; 411 ”а”, съгласно ГСПлан на СЗДП ТП Държавно горско стопанство – Ловеч, 2014 г., която няма вероятност да окаже значително отрицателно въздействие върху природни местообитания, видове растения и животни, и техните местообитания, предмет на опазване в защитени зони BG0000616 “Микре”, за опазване на природни местообитания и на дивата флора и фауна и BG0002088 “Микре”, за опазване на дивите птици.

Местоположение: 
ПИ №07260.137.5, землище с. Българене, общ. Ловеч, обл. Ловеч, местност „УСОЙТО“ е с площ 12598 кв. м, трайно предназначение на територията: „Горска“ и начин на трайно ползване: „Широколистна гора“, съгласно Скица №15-63140-23.01.2024 г. на СГКК-гр. Ловеч.
ПИ №07260.146.7, землище с. Българене, общ. Ловеч, обл. Ловеч, местност „ГОРНАКА“ е с площ 3200 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1292239-05.08.2025 г. на АГКК.
ПИ №07260.150.19, землище с. Българене, общ. Ловеч, обл. Ловеч, местност „КЪСА ДОЛЧИНА“ е с площ 3999 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-1292234-05.08.2025 г. на АГКК.
ПИ №69225.219.1, землище с. Стефаново, общ. Ловеч, обл. Ловеч, местност „ТАУШАНКА“ е с площ 16998 кв. м, трайно предназначение на територията: „Горска“ и начин на трайно ползване: „Друг вид дървопроизводителна гора“, съгласно Скица №15-115426-28.01.2026 г. на АГКК. 

Възложител: Ц Т Ц, ГР. ЛОВЕЧ,  ОБЩИНА ЛОВЕЧ, ОБЛАСТ ЛОВЕЧ

Обща информация за Горскостопанската програма:
Горскостопанската програма предвижда в:
ПИ №07260.137.5, землище с. Българене:
- за частта от имота, попадаща в подотдел 382 ”е1”, провеждане на групово-постепенна сеч, с интензивност 30%, в насаждение със състав: бк10, чрш, гбр, кл; произход: изд.; възраст: 75 год.; пълнота: 0.6; ср. височина: 19 м; ср. диаметър: 22 см; бонитет: 3; бк10, чрш, гбр, кл; произход: сем.; възраст: 10 год.; пълнота: 0.5; ср. височина: 0.25 м; 
- за частта от имота, попадаща в подотдел 382 ”з1”, без горскостопански мероприятия. Насаждението е със състав: кр6, здб3, бк1; произход: изк./изд.; възраст: 100/70 год.; пълнота: 0.5; ср. височина: 16/16/16 м; ср. диаметър: 26/22/22 см; бонитет: 2/2/2; кгбр10; произход: изд.; възраст: 70 год.; пълнота: 0.3; ср. височина: 6 м; ср. диаметър: 8 см;
ПИ №07260.146.7, землище с. Българене, попадащ в подотдел 371 ”п”, провеждане на постепенно-котловинна сеч, с интензивност 30%, в насаждение със състав: бл6, цр4, чрш, срлп, мжд; произход: изд.; възраст: 75 год.; пълнота: 0.8; ср. височина: 18/20 м; ср. диаметър: 22/26 см; бонитет: 3/3; кгбр10; произход: изд.; възраст: 70 год.; пълнота: 0.4; ср. височина: 5 м; ср. диаметър: 10 см; бл6, цр4, чрш, срлп; произход: сем.; възраст: 10 год.; пълнота: 0.2; ср. височина: 0.20 м;
ПИ №07260.150.19, землище с. Българене, попадащ в подотдел 373 ”о”, провеждане на постепенно-котловинна сеч, с интензивност 30%, в насаждение със състав: цр6, бл4; произход: изд.; възраст: 80 год.; пълнота: 0.9; ср. височина: 18/18 м; ср. диаметър: 22/22 см; бонитет: 3/3; кгбр10; произход: изд.; възраст: 50 год.; пълнота: 0.2; ср. височина: 5 м; ср. диаметър: 10 см; цр10, бл; произход: сем.; възраст: 10 год.; пълнота: 0.5; ср. височина: 0.2 м;
ПИ №69225.219.1, землище с. Стефаново, попадащ в подотдел 411 ”а”, провеждане на постепенно-котловинна сеч, с интензивност 30%, в насаждение със състав: цр7, бл2, бк1, гбр; произход: изд.; възраст: 65 год.; пълнота: 0.6; ср. височина: 18/16/18 м; ср. диаметър: 26/22/26 см; бонитет: 3/3/3; кгбр10; произход: изд.; възраст: 50 год.; пълнота: 0.2; ср. височина: 5 м; ср. диаметър: 10 см; цр10, бл; произход: сем.; възраст: 10 год.; пълнота: 0.5; ср. височина: 0.2 м.
В имотите ще бъдат направени 6 броя технологични просеки с обща дължина 550 м, ширина 3.50 м и допустимо разстояние между тях 40 м. Дървесината от просеките ще бъде включена в общия добив от имотите.

1. Така описаната Горскостопанска програма не може да бъде отнесена към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същата не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретната Горскостопанска програма не попада в обхвата на Глава шеста от ЗООС и не подлежи на регламентираните в закона процедури по екологична оценка (ЕО).

Горскостопанската програма попада в обхвата на чл. 2, ал. 2 от Наредбата за ОС. С писмо изх. №АО-1906-3/09.07.2026 год. на РИОСВ – Плевен възложителят е уведомен, че предвид местоположението и характера на предвидените с Горскостопанската програма дейности, компетентният орган е преценил, че е необходимо провеждане на процедура по реда на глава втора от Наредбата за ОС.

2. Горскостопанската програма не попада в границите на защитена територия по смисъла на Закона за защитените територии (ЗЗТ).

3. Горскостопанската програма попада в границите на защитени зони (ЗЗ) от мрежата „Натура 2000“, а именно:
- BG0000616 “Микре”, за опазване на природни местообитания и на дивата флора и фауна, по чл.6, ал.1, т.1 и 2 от ЗБР, обявена със Заповед №РД-1028/17.12.2020 г. на МОСВ (обн. ДВ, бр. 19/05.03.2021 г.) - ПИ №07260.137.5, ПИ №07260.146.7, ПИ №07260.150.9, землище с. Българене и ПИ №69225.219.1, землище с. Стефаново;
- BG0002088 “Микре”, за опазване на дивите птици, по чл.6, ал.1, т.3 и 4 от ЗБР, обявена със Заповед №РД-752/24.10.2008 г. на МОСВ (обн. ДВ бр.97/11.11.2008 г.) - ПИ №07260.137.5, ПИ №07260.146.7, ПИ №07260.150.9, землище с. Българене.

4. Реализацията на Горскостопанската програма е допустима спрямо режимите на ЗЗ, определени със заповедите за обявяването им и Становище на РДГ-Ловеч, дадено с писмо изх. №РДГ08-05458-06.07.2026 г. на РДГ-Ловеч, вх. №АО-1906-2/06.07.2026 год. на РИОСВ-Плевен, съгласно което предвидените горскостопански мероприятия, са в съответствие с разпоредбите на Глава четвърта от Наредба №8/2011 г. за сечите в горите и е приложена системата от режими и мерки за стопанисване на природни местообитания 9150 Термофилни букови гори (Cephalanthero-Fagion) и 91M0 Балкано-панонски церово-горунови гори, която е задължителна, съгласно чл. 4, ал. 2 от Наредба №8 за сечите в горите.

5. Съгласуването на Горскостопанската програма се основава на следните 


МОТИВИ:

5.1. Горскостопанските дейности, заложени в Горскостопанската програма, са в съответствие с утвърдената от изпълнителния директор на ИАГ „Система от режими и мерки за стопанисване на горите, попадащи в горските типове природни местообитания, включени в Европейската екологична мрежа Натура 2000“.
5.2. Не се очаква реализацията на Горскостопанската програма да доведе до значително увреждане на природни местообитания 9150 Термофилни букови гори (Cephalanthero-Fagion) и 91M0 Балкано-панонски церово-горунови гори, които са предмет на опазване в защитена зона BG0000616 “Микре”, поради характера и продължителността на предвидените сечи.
5.3. Не се очаква реализацията на Горскостопанската програма да доведе до значително увреждане на местообитания за размножаване, укрития и хранене на видове прилепи (Голям подковонос /Rhinolophus ferrumequinum/, Дългоух нощник /Myotis bechsteinii/, Широкоух прилеп /Barbastella barbastellus/), безгръбначни (Обикновен сечко /Cerambyx cerdo/, Буков сечко /Morimus funereus/, Бръмбар рогач /Lucanus cervus/, *Алпийска розалия /Rosalia alpina/), предмет на опазване в ЗЗ BG0000616 “Микре” и птици (Бухал /Bubo bubo/, Кoзодой /Caprimulgus europaeus/, Сив кълвач /Picus canus/, Черен кълвач /Dryocopus martius/, Среден пъстър кълвач /Dendrocopos medius/, Осояд /Pernis apivorus/, Малък креслив орел /Aquila pomarina/, Горска чучулига /Lullula arborea/, Черен щъркел /Ciconia nigra/), предмет на опазване в ЗЗ BG0002088 “Микре”, поради характера и продължителността на предвидените сечи.
5.4. Не се очаква реализацията на Горскостопанската програма да доведе до фрагментация на местообитания или популации на видове животни – прилепи, птици и безгръбначни, предмет на опазване в ЗЗ BG0000616 “Микре” и BG0002088 “Микре”, поради характера и продължителността на предвидените сечи.
5.5. Не се очаква значително кумулативно въздействие по отношение на предмета и целите на опазване на ЗЗ BG0000616 “Микре” и BG0002088 “Микре”, спрямо одобрените до момента планове и програми в тях.
5.6. Не се очаква генериране на шум и емисии във вид и количества, които да окажат значително безпокойство на видовете прилепи, птици и безгръбначни, предмет на опазване в ЗЗ BG0000616 “Микре” и BG0002088 “Микре”.

6. С цел минимизиране на въздействията върху предмета и целите на опазване на защитените зони, реализацията на дейностите, заложени в Горскостопанската програма, се съгласува при спазване на следните


УСЛОВИЯ:


6.1. Да не се превишава ползването, предвидено в Горскостопанската програма.
6.2. Извозването на добитата дървесина да става само по съществуващите пътища и предвидените технологични просеки, като не се допуска преминаване на техническите средства за добив, извозване и превозване през ливади и пасища.
6.3. Да се оставят единични хралупести дървета при наличие на такива, като подходящи местообитания за прилепи и птици.
6.4. Да се оставя съхнеща и загниваща дървесина, като подходящо местообитание за видовете безгръбначни.
6.5. Да се запознаят с условията в настоящето решение издаващият позволително за сеч, лицето, което ще извърши маркирането, извършителят на сечта.



При всички случаи на промяна в данните, посочени в уведомлението по чл. 10 от Наредбата за ОС, или на някои от обстоятелствата, при които е издадено решението, възложителят, съответно новият възложител, е длъжен да уведоми компетентния орган за промените в 14-дневен срок от настъпването им.
Съгласно разпоредбата на чл. 31, ал. 24 от ЗБР, решението губи правно действие, ако в срок от 5 години от датата на издаването му не са започнали действия по осъществяване на проекта.
При констатиране на неизпълнение на условията, посочени в настоящото решение, виновните лица носят административнонаказателна отговорност по чл. 128 б от ЗБР.
Решението може да бъде обжалвано в 14-дневен срок от съобщаването му пред Министъра на околната среда и водите или пред Административен съд гр. Ловеч по реда на Административнопроцесуалния кодекс.

